סקירה כללית של LightScribe

יצירת
תווית LightScribe

שימוש
ב-LightScribe Template Labeler

שימוש
ב-Cyberlink Labeler

שאלות
נפוצות

LightScribe – סקירה כללית

LightScribe הינה טכנולוגיית תיוג תקליטורים בעזרתה תוכל לחרוט תוויות בלייזר על
התקליטור עצמו. קל ליצור תקליטורים בעלי מראה מקצועי: צרוב את התקליטור, הפוך אותו
ולאחר מכן צרוב את התווית בתקליטור. הכונן שצרב את הנתונים יצרוב גם את התווית.

כונן תקליטורי DVD שתומך ב-LightScribe משתמש בקרן לייזר לצריבת תמונה על הציפוי
שבצד התווית של תקליטור LightScribe. בשיטת התיוג LightScribe אין צורך בדיו שעלול
להימרח, בנייר שעלול להסתלסל, ובחומרים דביקים שעלולים לגרום בעיות.

כדי ליצור תווית LightScribe, יש צורך בדברים הבאים:

צורב CD/DVD עם תמיכה ב-LightScribe. לרוב, מחשבים או צורבים עם תמיכה
ב-LightScribe נושאים את סמל LightScribe   או את הלוגו "LightScribe" על מגש הכונן או על
המחשב עצמו.

תוכנת תיוג תקליטורים עם תמיכה ב-LightScribe פעמים רבות התוכנה מצורפת למחשב
או לצורב ה-DVD אשר תומכים ב-LightScribe. תוכל למצוא כאן רשימה של חבילות תוכנה זמינות.

תוכנת המערכת של LightScribe התוכנה דומה למנהל התקן ולרוב היא מצורפת לחומרת
LightScribe שרכשת. הגרסה העדכנית זמינה כאן.

תקליטורי CD או DVD מסוג LightScribe בעלי ציפוי מיוחד (נמכרים בנפרד בחנויות
הגדולות או באינטרנט). תקליטורי LightScribe נושאים את לוגו LightScribe  על אריזת המדיה.

לקבלת מידע נוסף אודות LightScribe, בקר בכתובת http://www.lightscribe.com/.

יצירת תווית LightScribe

קל לצרוב תוויות LightScribe.

כדי להתחיל, עליך להפעיל תוכנת תיוג עם תמיכה ב-LightScribe. במקרים רבים ניתן
להפעיל את תוכנת התיוג כיישום נפרד הכלול בחבילת היישומים שמיועדים לצריבה של
נתונים. כתלות בתוכנת התיוג בה אתה משתמש, תוכל ליצור תווית לפני או אחרי יצירת
תוכן התקליטור.

הערה:  כדי לצרוב תווית, עליך להפוך את
התקליטור לצידו השני ולהכניס אותו למגש הכונן כאשר צד התווית פונה מטה.

הערה:  ניתן לצרוב תוויות LightScribe
במונוכרום (גווני אפור) בלבד.

תוכל ליצור תוויות שכוללות כותרת פשוטה, או לתת דרור ליצירתיות באמצעות הוספה של
רקע ושל תמונות. האפשרויות הזמינות תלויות ביישום התיוג שברשותך. בעזרת ההוראות
הבאות, שלב אחר שלב, תוכל ליצור את תווית LightScribe הפשוטה והראשונה שלך תוך
שימוש בתוכנות תיוג שונות עם תמיכה ב-LightScribe. לקבלת פרטים אודות כל התכונות
הזמינות, עיין בתיעוד של כל יישום.

הערה:  שלבי ההנחיה הספציפיים עשויים להשתנות
כתלות בגרסת התוכנה.

שימוש ב-LightScribe Template Labeler ליצירת תווית

מערכת הפעלה Windows

כדי להתחיל, הכנס מדיה לכונן כאשר התווית פונה מטה, ולאחר מכן פתח את תפריט התחל
-> כל התוכניות -> LightScribe Direct Disc Labeling -> LightScribe
Template Labeler.

1. בחר תבנית

בחר תבנית מהחלונית השמאלית. התבנית הנבחרת תופיע בחלון הראשי (חלונית
ימנית).

בדוק אם התבנית שבחרת כוללת מקום עבור טקסט ותמונות, עבור טקסט בלבד או עבור
תמונות בלבד.

2. הוסף טקסט

אם התבנית שבה בחרת כוללת מקום עבור טקסט, לחץ Click to add
text. החלונית השמאלית תשתנה ותוכל לשנות את הגדרות הטקסט.

הקלד את הטקסט שיופיע בתווית.

שנה הגדרות גופן ויישור כרצונך.

אם התבנית כוללת מיקומים נוספים עבור טקסט, חזור על הפעולה לפי הצורך.

3. הוסף תמונות

אם התבנית שנבחרה כוללת מקום עבור תמונה אחת או יותר, לחץ לחיצה כפולה על
Click to add image. כעת ייפתח חלון של סייר Windows, החלונית
השמאלית תשתנה ותוכל לשנות את הגדרות התמונה.

בחר תמונה מחלון סייר Windows.

בחלונית השמאלית, בחר הגדרות זום, מיקום וסיבוב כרצונך.

אם התבנית כוללת מיקומים נוספים עבור תמונה, חזור על הפעולה לפי הצורך.

4. שמירה, תצוגה מקדימה והדפסה

אם תרצה לשמור את עיצוב התווית שיצרת, לחץ Save.

לחץ Preview and Print.

לחץ Print. משך ההדפסה תלוי במורכבות התוכן.

בסיום יצירת התווית, הפוך את התקליטור כדי לצרוב תוכן כגון מוסיקה, תמונות או
סרטים.

שימוש ב-CyberLink LabelPrint ליצירת תווית LightScribe

מערכת הפעלה Windows

פתח את תפריט התחל -> CyberLink DVD Suite.

כעת יופעל היישום CyberLink DVD Suite.

בחר באפשרות התפריט "Utilities" מתוך CyberLink DVD Suite.

לאחר מכן, לחץ "Print a disc label".

1. בחר סוג תווית

השלב הראשון ביצירה של תווית הוא לבחור את סוג התווית הרצויה. תוכל לבחור יצירה
של תווית LightScribe, תווית תקליטור, תווית למיני דיסק, עטיפה קדמית, עטיפה אחורית
או חוברת פנימית של התקליטור.

2. ערוך מידע אודות התקליטור

הוסף או ערוך את פרטי התקליטור, כגון כותרת, בעזרתם תוכל לזהות את התקליטור.
הוסף או ערוך פרטי רשימת תוכן כדי שתוכל לדעת מהם הקבצים שהוספת לתקליטור. תוכל
להוסיף או לערוך פרטים אלה מדף עריכת פרטי התקליטור.

3. עריכת סידור

תוכל לבחור סידור, לשנות גופנים ולהשתמש בתמונת רקע מותאמת, ובדרך זו ליצור
תווית אישית יותר לתקליטור. תוכל:

לבחור סידור תווית

להוסיף תמונת רקע

להוסיף או לשנות טקסט

4. הדפס

כעת תוכל להדפיס את התווית שיצרת בעזרת CyberLink LabelPrint. תוכל להדפיס על
אחד מסוגי המדיה הבאים:

Plain paper: מאפשר הדפסה על כל גיליון נייר שנתמך במדפסת
שברשותך.

Label paper: מספק תוויות להדפסה קלה.

Directly onto your disc: דומה להדפסת תוויות נייר, אך לשם
כך יש להשתמש בכונן ובתקליטור מיוחדים עם תמיכה ב-LightScribe.

שאלות נפוצות
מה דרוש לי כדי ליצור תווית
LightScribe?

כדי ליצור תווית LightScribe, יש צורך בדברים הבאים:

כונן DVD תומך LightScribe שמותקן במחשב שלך או צורב DVD עם תמיכה
ב-LightScribe. לרוב, מחשבים או צורבים עם תמיכה ב-LightScribe נושאים את סמל
LightScribe   או את המילה "LightScribe" על מגש הכונן או על
המחשב עצמו.

תוכנת תיוג תקליטורים עם תמיכה ב-LightScribe. פעמים רבות התוכנה מצורפת
למחשב או לצורב ה-DVD אשר תומכים ב-LightScribe

תוכנת מערכת עבור LightScribe. תוכנה זו דומה למנהל התקן ולרוב היא מצורפת
לחומרת LightScribe שרכשת.

תקליטורי CD או DVD מיוחדים עם תמיכה ב-LightScribe (נמכר בנפרד בחנויות
גדולות או באינטרנט). תקליטורי LightScribe נושאים את לוגו LightScribe  על אריזת המדיה.

כיצד
אוכל לדעת אם יש ברשותי מחשב או צורב DVD עם תמיכה ב-LightScribe?

צורבים או מחשבים עם תמיכה ב-LightScribe נושאים את שם או את סמל LightScribe
על כיסוי מגש הכונן או במדבקת LightScribe במקום
אחר.

כיצד אוכל ליצור תווית LightScribe?

לאחר שצרבת את צד הנתונים בעזרת תוכנת צריבה, עליך להפוך ולהכניס מחדש את
התקליטור למגש הכונן כאשר צד התווית פונה מטה. תווית LightScribe תיווצר בנפרד
באמצעות תוכנת תיוג.

היכן אוכל לרכוש תקליטורי CD ו-DVD מסוג
LightScribe?

תקליטורי CD ו-DVD מסוג LightScribe נמכרים בנפרד; הזמינות משתנה בהתאם
לארץ/אזור.

האם ישנם תקליטורי DVD או DVD-RW תואמי LightScribe
עם קיבולת Dual Layer גבוהה?

רוב כונני LightScribe מסוגלים לקרוא ולצרוב נתונים על תקליטורי DVD ו-DVD-RW
מסוג Dual Layer (DL), אך כרגע לא קיימים תקליטורי DVD או DVD-RW מסוג DL עם תמיכה
ב-LightScribe.

האם ניתן לשדרג את הכונן או את הצורב הקיימים
במחשב כך שיהיו תואמים ל-LightScribe?

כוננים תומכי LightScribe כוללים חומרה מיוחדת, ולא ניתן לשדרג כוננים שאינם
תואמי LightScribe כך שיהיו תואמים.

האם ניתן ליצור תוויות
LightScribe בצבע?

כרגע, טכנולוגיית LightScribe מסוגלת ליצור תמונה בגווני אפור, בדומה לצילום
שחור לבן.

כמה זמן נדרש כדי ליצור תווית על תקליטור?

זמן התיוג תלוי בעיקר בתוכן, בחומרה, במדיה, ובמצב ההדפסה הנבחר. ברוב המקרים,
צריבה של כותרת עם תוכן בלבד בטכנולוגיית הדור הראשון תימשך כ-2-5 דקות. במקרה של
צריבת גרפיקה מלאה בתקליטור באיכות הגבוהה ביותר, הפעולה עשויה להימשך 30-35
דקות.
מדוע תקליטורי DVD מסוג LightScribe נראים שונים מתקליטורי CD
מסוג LightScribe?

ההבדל בין המראה של תקליטורי CD ו-DVD מסוג LightScribe נובע מההבדלים באופן
הייצור של תקליטורי CD ו-DVD. לתקליטורי DVD יש שכבת פלסטיק נוספת שאינה קיימת
ב-CD, אשר יוצרת מעין "סנדביץ' פלסטיק" מסביב לשכבה המחזירה בה הנתונים צרובים.
שכבת פלסטיק נוספת זו מפרידה בין השכבה המחזירה לבין ציפוי LightScribe שנמצא על
פני השטח של התקליטור. אם תתבונן בתקליטור DVD עם תווית LightScribe, תוכל לראות
דרך שכבת הפלסטיק הנוספת ומשום כך לראות אפקט תלת ממדי.

מהי
תוכנת מערכת LightScribe?

תוכנת המערכת של LightScribe מקשרת בין קושחת הכונן לבין יישום התיוג. התוכנה
מתאמת את הפונקציות השונות בכוננים שונים וכן שילובי מדיה שונים ומבטיחה את חוויית
השימוש המיטבית בתגיות LightScribe. לרוב, תוכנת המערכת של LightScribe מצורפת
למחשב או לצורב DVD אשר תומכים ב-LightScribe.

מדוע הכונן שלי
אינו מזהה את מדיית LightScribe?
מדוע אני מתבקש לעדכן את תוכנת המערכת של
LightScribe?

ישנו הבדל רב בין מאפייני הפעולה של מדיות ושל כוננים אופטיים מיצרנים שונים ויש
לבצע כיול כדי להגיע תוצאות מיטביות. תוכנת המערכת של LightScribe כוללת הגדרות
למיטוב מהירות התיוג ואיכות התמונה במדיות ובכוננים שונים. במקרה שבו מדיית
LightScribe אינה מזוהה, תתבקש לעדכן את תוכנת המערכת של LightScribe אשר מכילה
הגדרות ממוטבות עבור המדיה החדשה. מומלץ לעדכן את תוכנת המערכת של LightScribe בכל
פעם שתתבקש לעשות זאת.

מהי הדפסה במצב גנרי?

הדפסה גנרית מבצעת צריבה של תווית LightScribe תוך שימוש בסדרה של פרמטרי תיוג
סטנדרטיים ולא ממוטבים. תוכל לבחור באפשרות זו ולהמשיך בתיוג כאשר מתגלה מדיה חדשה,
ולבצע את העדכון הדרוש בתוכנת המערכת של LightScribe בשלב מאוחר יותר. עם זאת, בדרך
זו המערכת לא תכין את התווית במהירות מיטבית ובאיכות גבוהה.

כיצד אוכל לעדכן או למצוא את תוכנת המערכת של
LightScribe?

כל שעליך לעשות הוא לבחור באפשרות העדכון לתוכנת המערכת של LightScribe כאשר
תתבקש לעשות זאת בתוכנת התיוג. התוכנה תספק הנחיות אוטומטיות לתהליך העדכון או
תפנה אותך לאתר מתאים לקבלה של פרטים נוספים.

תוכל גם להשיג עותק מהכתובת הבאה:

http://www.lightscribe.com/downloadSection/index.aspx